**PROGRAM POMOČI STROKOVNIM DELAVCEM ZA DELO S SLEPIMI IN SLABOVIDNIMI OTROKI IN MLADOSTNIKI**

|  |
| --- |
| **TRANZICIJSKI PROGRAM ZA DELO S SLEPIMI IN SLABOVIDNIMI**  **(8-urni program strokovnega usposabljanja)** |

Vsebina programa:

Program je namenjen pridobivanju osnovnih informacij pred vključitvijo slepega ali slabovidnega otroka / mladostnika v ustanovo. Primeren je za vse nivoje izobraževanja. Ustanova se s pomočjo izobraževanja pripravi na vstop in delo s slepim ali slabovidnim otrokom / mladostnikom. Udeleženci so deležni vsebin o okvarah vida, teoretičnega znanja o tiflopedagoških, psiholoških in pedagoških posebnostih dela s slepimi in slabovidnimi. Seznanitev z možnostmi sistematičnega načrtovanja, izvajanja in spremljanja prilagojenega pedagoškega procesa.

Strokovna usposabljanja v okviru programa bodo potekala v več fazah. V sklopu 4 ur predavanj bomo predstavili temeljne vidike priprave ustanove za sprejem slepega ali slabovidnega in s praktičnim delom približali svet slepega ali slabovidnega otroka / mladostnika. Drugi del bo potekal v obliki individualnega usposabljanja v obsegu 4 ur (pogovor, osebno svetovanje, demonstracije, delo na daljavo ipd.).

Cilji in namen programa: priprava in opolnomočenje strokovnih delavcev za delo s slepimi in slabovidnimi otroki in mladostniki ter otroki in mladostniki z okvaro vida.

Program:

|  |  |  |
| --- | --- | --- |
| **TRANZICIJSKI PROGRAM ZA DELO S SLEPIMI IN SLABOVIDNIMI**  **(8-urni program strokovnega usposabljanja)** | | |
| **TERMIN** | **Trajanje: 8 ur** | Št. ur |
|  | **ANALIZA PRIMERA (Ime in priimek izvajalca)** | 4 |
| * **Predstavitev posebnih potreb slepega ali slabovidnega (analiza primera: informacija o otroku/mladostniku)** * **Smernice za ustvarjanje varnega in spodbudnega okolja** * **Načrtovanje in priprava prilagojenega učnega procesa** |  |
| **po dogovoru** | **INDIVIDUALNE URE STROKOVNEGA USPOSABLJANJA** | 4 |
| * **Svetovanje z oceno okolja ter ustreznost pogojev** * **Načrtovanje in priprava individualiziranega programa** |  |

Odgovorna oseba konzorcijskega partnerja:

Katjuša Koprivnikar, ravnateljica